Magyar felirat: Brigi (brigichan@hotmail.com)
~ Weiyoung hercegnő ~
~ 16. rész ~
Minfeng már halott!
Azzal nem fogod újra életre kelteni,
ha Weiyoungot hamisan vádolod ilyesmivel!
Most már csak Weiyoung hozhat dicsőséget a családunknak!
Nem hagyom, hogy ezt így folytasd!
Kedvesem!
- Asszonyom! - Kedvesem!
Kedvesem, jól vagy?
Uram...
Tudom, hogy nem hisz nekem.
De most már veszélyben van az életem.
Még mindig nem hisz nekem?
Igen, lehet...
Talán tényleg arrogáns és elnyomó személyiség vagyok.
De a lánya nem egy szende kisasszony, akinek könnyedén árthatnának.
Kettőnknek számos összetűzése akadt már.
Gondoljon csak bele!
Az nem lehet, hogy nem kedvel... vagy akár egyenesen gyűlöl engem?
Hogy nem fog ártani nekem?
Ez nem olyan apróság, ami felett szemet hunyhatnánk.
Ez most a Li-család minden tagjára hatással lehet.
Tudom jól, milyen súlyos dologról van szó!
Most már még a boszorkányság trükkjét is bevetette, hogy elbánhasson velem,
pedig őfelsége az ilyesmit szigorúan megtiltotta.
Még mindig azt reméli, hogy ő majd dicsőséget hoz a családunknak?
Nemhogy nem hoz nekünk dicsőséget,
hanem ő lesz az, aki teljes pusztulásba taszítja majd a Li-családot! Uram!
Uram!
Asszonyom!
Li Weiyoung, ezt a fa szobrocskát a te szobádban találtuk.
Mivel magyarázod ezt?
Édesanyánk jól bánt veled.
Komolyan azt akarod, hogy meghaljon?
Végre rájöttem...
Először kitervelted, hogyan kaphatna a vér szerinti anyád harmadik szintű,
erényes asszonyi rangot,
aztán úgy döntöttél, hogy gondoskodsz az anyám haláláról!
Ezzel a hetedik ágyas törvényes feleség és első asszony lehetne a házunkban.
Te pedig törvényes gyermek.
Onnantól pedig már könnyű dolgod lenne.
Nem így van?
Nagymama...
Édesapám...
Abból, hogy ezt a kis fa figurát megtalálták a szobámban,
még nem következik az, hogy én vagyok a valódi tettes.
Nyilvánvaló, hogy valaki tőrbe akar csalni ezzel.
Ráadásul ez nem is az első alkalom, hogy ilyesmi történik velem.
Még mindig számos kérdés maradt megválaszolatlanul.
Jobb, ha nem ítélkezünk elhamarkodottan.
Nagymama!
Most, hogy kézzel fogható bizonyítékunk is van,
még mindig a védelmedbe akarod venni Weiyoungot?
Ki lenne képes hamisan vádolni őt ezzel?
Ki akarna ilyet tenni vele?
Most már értem...
Azt akarod ezzel mondani, hogy valaki igazságtalanul vádol ezzel?
Li Weiyoung!
Kinek hiszed te magad?
Nem éri meg édesanyám életét kockára tenni, csak hogy téged hamisan vádolhassunk!
Ez csupán kifogás!
Li nagyasszony...
Nem hinném, hogy Li Weiyoung ilyen lány lenne.
Nénikém!
Weiyoung mellé állsz?
- Én... - Nénikém...!
Édesapám.
Kérem, adjanak nekem még egy kis időt!
Ígérem, utánajárok, mi történhetett!
Inasok!
Kísérjék vissza a második kisasszonyt az orchidea-lakosztályba!
Zárják le a lakosztálya ajtaját.
Senki sem mehet be hozzá, vagy hagyhatja el a szobáit!
Továbbá, ha bárki akár csak egy szót is szól arról, mi történt ma éjjel,
azzal a Li-család ellen cselekszik!
Értettük!
Ne aggódjatok!
Egy tiszta kezet nem szükséges megmosni.
Vigyenek magukkal engem is!
Az úrnőmmel akarok lenni, akár élek, akár meghalok!
Akárcsak én!
Édesapám!
Bármi legyen is az igazság, az anyámnak ahhoz semmi köze.
Őt nem kellene emiatt bezárnia.
Kedves sógor!
Ön is tudja, hogy a hetedik ágyas nagyon félénk és óvatos nő.
Sose vett volna részt ilyesmiben.
Csak tegyük azt, amit Weiyoung javasolt.
Hadd szálljon meg a hetedik ágyas addig az én lakosztályomban!
Amint kiderül az igazság, visszamehet Weiyounghoz.
Jó lesz ez így?
Nénikém...
Rád bízom az édesanyámat.
Weiyoung...
Csak ennyivel tudok segíteni.
Köszönöm, nénikém.
Zárják be az ajtót!
Tartsák szemmel őt!
Senkit se engedjenek be hozzá!
Ha bármiben hibáznak, azért az életükkel fognak felelni!
Igenis!
Chiyun Rou képes volt ilyen végletekig elmenni, csak hogy árthasson nekem.
Már eddig is óvatos voltam vele, mégis képes volt fogást találni rajtam.
Vajon véget érnek majd valamikor ezek az alattomos próbálkozásai?
Ez a szer képes semlegesíteni a mérget,
ezért jobb, ha egy napig a seben hagyod.
Úgy szeretnék enélkül az álca nélkül, őszintén eléd állni!
~ „A jó szerencse otthona” ~ (Li nagyasszony lakosztálya)
Mostanában számos, szerencsétlen eseménynek adott otthont a Li-palota...
Egyiknek a másik után...
Édesanyám, ne aggódj!
Majd én gondoskodok mindenről.
Mégis hogyan?
Én... magam is gyanakodtam Rou-ra.
De a szavai alapján úgy tűnik, semmi köze nincs ehhez.
Emellett nem hiszem, hogy olyan ostoba lenne, hogy ezzel a saját egészségét kockáztassa.
De úgy vélem, Weiyoung sem lenne képes ilyen bűnös dolgot elkövetni.
Viszont Rou számos alkalommal próbált már ártani neki.
Vajon Weiyoung tényleg megbocsátott neki?
Az ember sosem ismerheti ki a másikat igazán.
Emellett a gonosz tárgyat tényleg Weiyoung szobájában találták meg.
Kézzel fogható a bizonyíték.
Nincs más választásunk, hinnünk kell ennek.
Remélem, hogy alaposan utánajársz majd mindennek.
Ne hagyd, hogy ismét igazságtalanság érje őt!
Értem.
Édesanyám...
Hogyan sikerült Weiyoung szobájába csempészni a fa szobrocskát?
Ezúttal mindent Hong Luónak köszönhetünk.
Hong Luónak?
Asszonyom.
Hong Luo, ezúttal ügyes voltál.
Nem mernék minden dicsőséget magaménak tekinteni.
A legutóbbi álcám, mellyel Li Weiyoungot próbáltam utánozni, szörnyen sikerült.
Még mindig köszönettel tartozok úrnőmnek, amiért esélyt adott arra, hogy jóvá tehessem a történteket.
Van még valami, amit jelentenem kell önöknek.
Li Weiyoung dobozában a rongyba tekert fabábun kívül találtam egy férfi legyezőt is.
A saját szememmel láttam, hogy nagyon kedves számára e legyező.
Bizonyára különleges jelentőséggel bír.
Hol van most ez a legyező?
Nálad van?
Amikor betettem a figurát a dobozba, épp nem láttam benne a legyezőt.
Nem volt időm megkeresni.
Egy férfi legyezője...?
Egy hajadon miért őrizgetné egy férfi legyezőjét az ágya közelében?
Lehetséges volna...?
Már két nap is eltelt!
Kíváncsi vagyok, a méltóságos úr mit tesz majd velünk.
Kisasszony, mitévők legyünk?
Kiverekedhetnénk innen magunkat.
Az legyen az utolsó, amivel próbálkozunk.
Mivel eldöntötték, hogy továbbra is bezárva tartanak minket,
bizonyára meg fogják akadályozni, hogy megszökhessünk innen.
Már azt hittem, végre nyugodt idők köszöntenek ránk...
Ki gondolta volna, hogy az első kisasszony ismét megragadja az alkalmat, hogy vádaskodhasson ön ellen?
Én ezt tényleg nem értem.
Kisasszonyom nem tett semmi rosszat.
Hogyan kerülhetett a fabábú a dobozba?
Mit keres? Hátha segíthetek.
Egy legyezőt!
Lehet, hogy ellopták?
Egy legyezőt...?
Ó, a legyező!
Kisasszony!
Itt a legyező!
Miért van ez nálad?
Amikor rendet raktam a dobozban,
észrevettem, hogy a tokja kicsit koszos, ezért csináltam neki egy újat.
Vissza akartam tenni.
Ügyes vagy!
Ha visszatetted volna, elvették volna.
Asszonyom.
Igya meg az ellenmérget gyorsan!
Ártana az egészségének, ha maradna még a méregből a szervezetében.
Ha nem lenne ez a zsurlótea...
Ha nem lennék annyira eltökélt, hogy mérget igyak...
Attól tartok, ezúttal nem lett volna könnyű dolgunk, hogy legyőzzük ezt a kis csitrit.
De édesanyám... tényleg jó ötlet zsurlóteát inni?
Vért köhögtél és fájt a mellkasod is.
Ha megiszod az ellenszert, tényleg nem lesz semmi bajod?
Miattam ne aggódj!
Nem lennék olyan felelőtlen, hogy veszélyeztessem a saját életemet.
Alaposan ki lett mérve, mennyi zsurló legyen a főzetben.
Megfeleződött a hatóereje.
Mindössze annyi hatása lesz, hogy kicsit szédülök majd tőle.
Ártani nem fog.
A vér felköhögésére és a mellkasi fájdalmakra csak azért volt szükség,
hogy meggyőzzem őket.
Ha egy hónapon át folyamatosan beveszem az ellenszert,
semmi bajom nem lesz.
Én ezt nem értem.
Mivel Hong Luo jártas az álcázás mesterségében,
könnyedén megölethetnénk vele Li Weiyoungot.
Aztán kereshetnénk egy bűnbakot, akire rákenhetjük a gyilkosságot.
Ennyi elegendő is volna.
Akkor neked nem kellene ekkora kockázatot vállalnod.
Ez a Li Weiyoung már így is gyanakszik ránk.
Emellett Jun Tao is mellette áll.
Emiatt Hong Luo csak még nehezebben tudna végezni vele.
Ráadásul csak nemrég nevezték ki Anping úrnőjévé.
Ha ok nélkül csak úgy meghalna, az felhördülést váltana ki.
Az apád nem hagyná, hogy megússzuk büntetés nélkül.
Azzal nem járnánk jól.
Ez az egyetlen módja annak, hogy szépen, csendben végezzünk vele.
De édesapám jelenleg csak bezárta őt.
Hogyan fogod csendben megöletni a húgomat?
Cseppet se félj!
Már mindent elintéztem.
Szándékosan küldtem el Li Mindét.
Lássuk, ezúttal ki siet majd a segítségére!
Kisasszony, én tényleg nem értem,
hogyan kerülhetett a fa szobrocska a dobozba.
Nem voltam elég óvatos...
Észre sem vettem, hogy valaki belopózott ide.
Már hogy lennél te a felelős mindezért?
Chiyun Rou el akar kapni engem.
Ha nem vagyunk itt, mindig meg fogja találni a módját annak, hogy ártson nekünk.
Most még jobban aggódok, mik a szándékai velünk.
~ „Az illatos lótusz kertje” ~ (Chiyun Rou lakosztálya)
Uram.
Mostanra már egészen jól érzem magam.
Nem akarok többé ezzel az üggyel foglalkozni, de Li Weiyoung...
Képes volt a boszorkányság felé fordulni, melyet őfelsége szigorúan megtiltott.
Aggódok, hogy...
Add parancsba, hogy a házban senki sem hozhatja szóba a történteket... Soha többé.
Ha bárki csak egy szót is mer szólni, annak nem fogok megkegyelmezni.
Ne küldjük vissza Weiyoungot vidékre?
Ne.
Weiyoungot őfelsége egy tartomány úrnőjévé nevezte ki.
Ha meggondolatlanul cselekszünk, azzal bizonyosan bajba keverednénk.
Igaza van...
Akkor is tartanunk kellene tőle, ha visszaküldenénk vidékre.
Mihez kezdjünk?
Uram...
Ezúttal nem szabad túlságosan engedékenynek lennie!
Ön a családfő!
Döntenie kellene!
Kedvesem, kiszivárogtathatná a hírt, hogy Weiyoung váratlanul megbetegedett.
Aztán pár nappal később megszabadulhatna tőle.
A méltóságos úr ezt a család érdekében teszi.
Ez az ügy...
Uram, nem mondhatják, hogy kegyetlenül bánt volna vele.
Minden Weiyoung hibája.
Egyszerűen túlságosan éretlen még.
Csalódást okozott önnek.
Ne aggódjon, uram!
Tudom, mit kell tennem.
Önök... miben mesterkednek?
Nem bánthatják az úrnőmet!
Most, hogy a markunkban vagytok, mi haszna lenne az ellenkezésnek?
Kutassatok át mindent!
Ne merészeljétek!
Li Weiyoung, most, hogy bűnösséged bebizonyosodott,
képes vagy hagyni, hogy a cseléded nyíltan ellenünk szegüljön?
Megkaptad, amit akartál.
Már elvitted a fa szobrocskát a szobámból.
Mi mást keresel?
Li Weiyoung, ne légy ilyen öntelt!
Tudod jól, mit keresek.
Nem dúlhatod fel a szobáimat, amikor csak kedved tartja!
Jun Tao!
Ha bárki az engedélyem nélkül hozzá mer nyúlni a holmimhoz,
az megnézheti magát!
Értettem!
Inasok!
Parancsoljon!
Te...!
- Kisasszony! - Baizhi!
Li Weiyoung, a cselédlányod élete már nem is fontos számodra?
Szeretném látni azt a becses tárgyat, mely drágább még a cseléded életénél is!
Undorító vagy!
Keressétek!
- Alaposan nézzetek szét! - Igenis!
Kisasszony, nézze!
Li Weiyoung!
Ezt a legyezőt...
Honnan szerezted?
Vettem.
Ennyire ostobának nézel?
Vettél egy férfi legyezőt, és még el is rejtetted?
Megkérdezem még egyszer!
Honnan van ez a legyező?
Azt hiszed, ha nem beszélsz, attól még nem esik bántódásod?
Inasok!
Fogják Jun Taót, és addig üssék, míg nem beszél!
Ne merészeljék!
Vigyék őt innen!
Jun Tao!
Őt is kötözzék meg!
Kisasszony!
Eresszetek!
Kisasszony!
Li nagyasszony!
Most már csak ön mentheti meg Weiyoungot!
Valamit tennie kell!
Ebben az ügyben még a boszorkányság kérdése is felmerült.
Szeretnék ugyan segíteni rajta, de semmit sem tehetek.
Li nagyasszony!
Mind tudjuk, milyen lány Weiyoung.
Hogy lenne képes boszorkánysághoz folyamodni, csak hogy másnak árthasson?
Valaki nyilvánvalóan szövetkezett ellene!
Nem arról van szó, hogy nem hiszek Weiyoungnak.
De kézzel fogható a bizonyíték, amit ellene találtak.
Még a fiam is elhiszi, hogy ő tette.
Most a Li-család fennmaradása a tét!
Semmit sem számít, amit én mondok.
Ennél még rosszabb, hogy boszorkányságról van szó.
A fiam mindent megtesz, hogy eltitkolja a történteket.
Mégis hogy engedhetné, hogy felfigyeljenek rá,
csak mert ártatlannak tekinti Weiyoungot?
Li nagyasszony!
Chiyun úrnő máris elhíresztelte, hogy Weiyoung megbetegedett!
Nyilvánvaló, hogy a méltóságos úr már döntött Weiyoung sorsáról!
Li nagyasszony!
Nem akar tenni semmit, csak végignézi, ahogy a lányomat megölik?
Hetedik ágyas, úrnőm!
Tudniuk kell, hogy Li nagyasszony számára milyen kedves Weiyoung!
Tényleg azt hiszik, hogy nem akarja megmenteni őt?
Semmit sem tehet ebben a kérdésben.
Tudták, hogy Li nagyasszony szemhunyásnyit sem aludt múlt éjjel?
Álljatok fel... Ne térdeljetek...!
Ne ess pánikba!
Hadd találjak ki valamit, amivel megmenthetem e lány életét!
Li nagyasszony...
Miben mesterkedsz?
Van fogalmad róla, mennyit szenvedtem miattad?
Ki vagy te, hogy mindent elvegyél tőlem?
A nép bókjait...
Őfelsége jutalmait...
Gaoyang herceg kegyeit...
Ezek mind engem illettek!
Válaszolj!
Ez a legyező...
Gaoyang herceg legyezője?
Örülnél, ha most azt mondanám, hogy ezt a legyezőt tőle kaptam?
Ezt akarod hallani?
Gaoyang herceggel gyerekkorunk óta szerettük egymást.
Még azt is megígérte, hogy egy nap majd feleségül vesz engem.
De amióta te felbukkantál, minden megváltozott.
Nem ismeri el, hogy korábban megkérte a kezem.
Megszegte a szavát!
Te voltál az...!
Te vetted el tőlem őfelségét!
Megkérdezem újra.
Ezt a legyezőt...
A hercegtől kaptad?
Ugye?
Hallgatsz?
Inasok!
Hozzák az ujjtörő szerkezetet!
Changle kisasszony, nem teheti!
Az látható sérülést okozna rajta!
Bajt jelentene, ha valaki észrevenné.
Mit mondtál?
Van egy ötletem, ami talán beválhat.
Miért nem próbálkozunk tűszúrásokkal?
Tűszúrásokkal?
Ez érdekesen hangzik.
Engedjenek el!
- Mit művelnek? - Eresszenek el!
Engedjék el a kisasszonyomat!
Ne bántsák őt!
Nem fog sikítani, ugye?
Majd meglátjuk, meddig bírja elviselni!
Kisasszony!
Kisasszony...!
Még mindig hallgatsz?
Kisasszony...!
Li Changle...
Szánalmas vagy!
Csak ennyire vagy képes?
Majd én folytatom.
- Kisasszony...! - Adja ide nekem!
Changle kisasszony!
Kérem, ne bántsa úrnőmet!
Milyen fürgék ezek a kezek...!
Képesek voltak oroszlántáncot lejteni, és megmasszírozni Li nagyasszony vállait.
Még a trónörökös özvegye is különleges elismerésben részesítette őket.
Kisasszony!
Changle kisasszony, könyörgök!
Ne bántsa úrnőmet! Kisasszony!
Eressz el!
Ha nem engedsz el, halálra botoztatlak!
Baizhi, engedd el őt!
Gyorsan!
Átkozott leány!
Hogy mersz megharapni?
Verjétek meg!
- Verjétek halálra! - Elég!
Baizhi!
Engedjék el!
Ezt jelenteni fogom Li nagyasszonynak!
Fogjátok be a száját!
Engedjék el!
Ha még mindig nem akarod elmondani az igazat, nézd csak végig, ahogy halálra verik!
Jól van! Bevallok mindent!
Eresszék el!
Elég!
Ezt a legyezőt... vidéken kaptam egy barátomtól.
Egy vidéki barátodtól kaptad?
Egy... férfi barátodtól?
Hazudsz!
Li Changle...
Egy tekintélyes család lányaként még ennyit sem tudsz?
E legyező megmunkálása és minősége nem a legjobb.
Gaoyang herceg a császári unoka.
Már hogy lehetne ez az övé?
Hogy lelhetné kedvét egy ilyen hitvány legyezőben?
Ez a legyező... tényleg egy vidéki barátod ajándéka?
Egy bambuszt festett nekem a legyezőre.
Nyilván te is látod, hogy ez nem egy híres festő munkája.
Gaoyang herceg igazán tehetséges.
Jártas többek közt a zenében, a művészetekben, a sakkban.
Ez...
Hogy is lehetne ez az övé?
Egy vidéki barát...?
Én azt mondanám, hogy inkább a szeretőd volt!
Hogy mersz viszonyt ápolni egy parasztfiúval?
Nem is csoda, hogy inkább vállaltad a kínzást, semhogy ezt elismerd!
Ki vagy te?
Hogy mersz egyáltalán szemet vetni Gaoyang hercegre?
Sosem vetettem szemet senkire...
Kérlek, ne próbálj a visszataszító gondolataiddal felettem ítélkezni!
Miért vagy még mindig ilyen dölyfös?
Tisztának és ártatlannak mutatod magad.
Ki hitte volna, hogy titokban már viszonyod volt valakivel?
Ha Gaoyang herceg ezt megtudná...!
Hát persze...!
Menjünk!
Baizhi! Baizhi!
Baizhi!
Jól vagy?
Baizhi!
Baizhi, térj magadhoz!
Baizhi...
Baizhi?
Baizhi...
Nyissák ki az ajtót! Látnom kell az unokanővéremet!
Harmadik kisasszony, senki sem léphet be!
Maga...!
Changru?
Changru az?
Weiyoung, én vagyok az!
Jól vagy?
Engedjenek be!
Eresszenek be!
Amíg Chiyun úrnő meg nem engedi, senki sem léphet be!
Changru!
Hogy van Jun Tao?
Jól van?
Jun Tao élete jelenleg nincs közvetlen veszélyben.
Ne aggódj, Weiyoung!
Mindent megteszek, hogy megvédhessem!
Köszönöm, Changru.
Kérlek, segíts megvédeni Jun Taót, bármi történjék is!
Tessék, hoztam némi ételt és orvosságot!
Ezt neked készítettem össze.
Át tudná adni neki ezt helyettem?
Nem arról van szó, hogy nem akarok segíteni önnek,
de ha megteszem, az én életem is veszélybe kerülhet.
Changru, miattam ne aggódj!
Ártatlan vagyok!
Hiszem, hogy ki tudok jutni innen.
Most jobb, ha visszamész a lakosztályodba!
Ha Chiyun Rou meglát itt, biztos felelősségre fog vonni érte.
Kisasszony, menjünk!
Ha Chiyun úrnő erre rájön, biztosan megbünteti!
Menj vissza!
Miattam ne aggódj!
Weiyoung, vigyázz magadra!
Ha valamit megtudok, azonnal szólok!
Ki gondolta volna, hogy Chiyun Rou ezúttal ilyen könyörtelen lesz?
Még saját magát is képes volt megátkozni.
Úgy tűnik, Weiyoung kisasszonyt ezúttal mindenképpen meg fogják ölni.
Ez így nem lesz jó!
Weiyoung nem halhat meg!
Még nem halhat meg!
Ezúttal ki menthetné meg őt?
Van valaki, aki képes lenne rá!
Baizhi...
Kisasszony...!
Kisasszony...
Baizhi...
Baizhi, tarts ki!
Itt leszek veled.
Kíváncsi vagyok, Jun Tao hogy van...
Baizhi!
Baizhi...
Lázas vagy...!
Ha ez így megy tovább, meg fog halni!
Nyissák ki az ajtót!
Kinyitni!
Én Anping úrnője vagyok!
Hogy mernek bezárni engem?
Micsoda arcátlanság!
Második kisasszony!
Jobban tenné, ha visszamenne.
Orvosságra van szükségem a sérülések kezelésére!
Ha nem hozzák ide nekem, felfordulást fogok okozni,
és az egész család meg fogja tudni, hogy megkínoztak!
Kit akar átverni?
Ha képes lenne erre, már megtette volna.
Azért nem tette, mert tudta, hogy semmi értelme nem lett volna.
De most Baizhi élete veszélyben forog!
Valóban?
Akkor megvárjuk, míg meghal.
Tartsák őt szemmel!
Chunming!
Emlékezni fogok rá, mit tett ma velem!
Rendben.
Majd meglátom, mire megy vele.
Fiatalúr.
Szerencsére sikerült megszabadulnom a nyolcadik hercegtől.
Ha képes volt ilyen hosszan utánunk jönni,
ki tudja, milyen bajt hozott volna a fejünkre?
Pontosan. Elég furcsa ez a nyolcadik herceg.
Miért piszkálja mindig önt?
Uram, talán megsértette őt?
A fenébe, Li Minde!
Már megint csak zaklatsz!
Honnan tudhatnám?
Ezek a hercegek mindig olyan akaratosak.
Nem kell nekik különösebb ok arra, hogy valakit piszkáljanak.
Ez igaz...
Uram, mi a baj?
A jobb szemem mostanában elég gyakran szokott remegni.
Lehet, hogy otthon valami baj történt?
Weiyoung bajban lenne?
Uram...
Weiyoung kisasszony most már Anping úrnője.
Jun Tao is ott van, hogy megvédje őt.
Már hogy lehetne bajban?
Feleslegesen aggódik.
Uram, lassan megérkezünk Zhendingbe.
Intézzük el hamar, amiért jöttünk, és induljunk vissza rögtön!
Értettem! Készüljetek az indulásra!
- Igenis! - Rendben!
~ „A királyi orchidea kertje” ~ (Li Weiyoung lakosztálya)
Baizhi...
Erősnek kell lenned!
Nem fogok lemondani rólad, még akkor sem, ha csupán aprócska esélyünk van a túlélésre!
Tessék...
Egyél egy kicsit!
Baizhi...
Hogy érzed magad?
Kisasszony...
Jól van?
Hogy hagyhatnám, hogy engem ápoljon?
Ez megbocsáthatatlan bűn...!
Még ne ülj fel!
Maradj fekve!
Meg kell gyógyulnod!
Adok még egy kicsit enni.
Kisasszony...
Hogy van a keze?
Milyen haszontalan cseléd vagyok...
Nem tudtam megvédeni úrnőmet...
Nekem semmi bajom.
Ne sírj!
Tessék...
Meg kell gyógyulnod hamar!
Egyél még!
Ha most vigyázol magadra és eleget pihensz, hamarabb meg fogsz gyógyulni.
Köszönöm, kisasszony...
Hallottam, hogy az édesanyád egészsége eléggé megromlott.
Jobban van már azóta?
Nagyon kedves, hogy kérdezi.
Az édesanyám már sokkal jobban érzi magát.
Jó ezt hallani.
Ennyi idősen az embernél elő-előjönnek különböző testi problémák.
Nehéz elismerni, de megöregedtünk.
Dehogy, fenség!
Fenséged még ereje teljében van.
Mindig is ilyen fiatal lesz.
Mindig felvidítasz, amikor csak eljössz hozzám látogatóba.
Quiyi, add oda Changle kisasszonynak a fűszereket, amiket legutóbb őfelségétől kaptam!
Köszönöm, fenség.
Olyan unalmas az élet a palotában...
Ha édesanyád újra jobban érzi magát, kérd meg őt, hogy jöjjön el hozzánk a palotába, hogy beszélgethessünk!
Igenis, fenség.
Qiuyi, gyönyörű virágok nyíltak a kertben.
Sétáljatok egy kicsit Changle kisasszonnyal!
Elfáradtam...
Pihenek egy kicsit a szobámban.
Hiszen ő Gaoyang herceg!
Szeretném köszönteni őfenségét.
Akkor magára hagyjuk.
Köszöntöm fenségedet.
Legutóbb udvariatlanul viselkedtem fenségeddel, amiért kiabáltam önnel.
Kérem, bocsásson meg érte...
Abban én is hibás voltam.
Most, hogy kegyed is felismerte a hibáját,
és nem fog többé a múlt eseményein töprengeni,
már jobban érzem magam.
Minek köszönhetjük mai látogatását?
A hercegné hívott meg.
Hallotta, hogy édesanyám gyengélkedik,
ezért magához kéretett, hogy érdeklődjön az állapota felől.
Hogy van az édesanyja?
Köszönöm a kérdését.
Az édesanyám már sokkal jobban érzi magát.
Ez micsoda?
Nem tudom, elmondjam-e fenségednek.
Pontosan miről van szó?
Ez egy családi botrány.
Nem volna szabad elmondanom senkinek.
Mivel azonban fenséged rákérdezett, nem merném eltitkolni ön elől.
Ez a húgom legféltettebb kincse.
Azt akarod mondani, hogy ez Weiyoung legféltettebb kincse?
Igen.
A vidéki szeretőjétől kapta ajándékba.
Eddig jól elrejtette, de végül megtaláltuk.
Édesanyám aggódik, hogy ez foltot ejt majd a jó hírén,
ezért elvette tőle, hogy átmenetileg megőrizze.
Tudom, hogy Weiyoung ezt nagy becsben tartja,
ezért elloptam édesanyámtól, hogy visszaadhassam neki.
De elfelejtettem átadni neki, mielőtt ide jöttem volna, így nálam maradt.
Bizonyára undorodik, ha ránéz.
Kérem, bocsásson meg!
Amint Gaoyang herceg megtudja, hogy Li Weiyoungnak viszonya volt egy férfival,
biztosan értéktelenné válik majd számára.
Láttam, hogy Changle kisasszony hosszasan beszélgetett Gaoyang herceggel.
Boldognak tűntek.
Azt akarod mondani, hogy boldogan cseverésztek?
Tisztán láttam!
Jun ezek szerint tényleg kedveli Li Changlét.
Akkor ez félig már el is döntetett.
Amint Jun feleségül veszi Li Changlét,
azzal gyakorlatilag megszerezzük a miniszterelnök és a Chiyun-klán támogatását.
Ez nagy hasznára válik majd Junnak.
Ez biztos, hogy az én legyezőm.
Li Weiyoung, Li Weiyoung...
Ha tényleg nem érzel irántam semmit,
miért őrizgetnéd a legyezőmet?
Ez a húgom legféltettebb kincse.
A vidéki szeretőjétől kapta ajándékba.
Ha megmutatom előtte a legyezőt,
kíváncsi vagyok, képes lesz-e tagadni.
Vidéki szerető...
Szerető...
De hogy került ez a legyező a nővéréhez?
Valami itt nincs rendjén...
Lehet, hogy Weiyoung bajban van?
Fenség!
Egy cselédlány titokban a kezembe nyomta ezt a levelet.
[Weiyoungnak segítségre van szüksége.]
Weiyoung tényleg bajban van!
Fenség!
[A miniszterelnök palotája]
Köszöntön Gaoyang hercegét.
Bátorkodhatok megkérdezni, minek köszönhetjük váratlan látogatását?
Miniszterelnök úr, kérem, hagyjuk a hajlongást!
Az édesanyám hallotta, hogy a hitvese nem érzi jól magát,
ezért elküldte velem Liu császári doktort,
hogy megvizsgálhassa.
Hol van a kedves felesége?
Erre parancsoljon, fenség!
Köszönöm.
Asszonyom, kérem, engedje meg, hogy találkozzak a lányommal!
Hányszor mondjam még?
Weiyoung súlyos beteg!
A miniszterelnök úr bezáratta őt a lakosztályába,
mert attól tart, hogy a család többi tagja is megfertőződik.
Magyar felirat: Brigi (brigichan@hotmail.com)
Angol felirat: Dramafever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com